b"\n_START_ARTICLE_\nSetge de Tarragona (1462)\n_START_SECTION_\nAntecedents\n_START_PARAGRAPH_\nEl 24 d'abril, el Consell del Principat va aixecar una host de 300 cavallers amb 100 llances i un miler d'infants comandada per Hug Roger III de Pallars Sobir\xc3\xa0 per combatre els pagesos, i la reina va decretar immediatament la seva il\xc2\xb7legalitat, mentre els diputats i el Consell prohibiren la publicaci\xc3\xb3 de la crida reial. Les autoritat locals que fer doncs les dues autoritats eren leg\xc3\xadtimes per\xc3\xb2 les ordres contradict\xc3\xb2ries i els primers atacs foren de les tropes remences de Francesc de Verntallat a Castellfollit de la Roca el 1462, mentre els revoltats assetjaven la For\xc3\xa7a Vella de Girona, on s'havien refugiat Joana Enr\xc3\xadquez i el pr\xc3\xadncep Ferran. _NEWLINE_El rei, veient la situaci\xc3\xb3 va entrar al Principat sense perm\xc3\xads del Consell del Principat, instal\xc2\xb7lant la seva base d'operacions a Balaguer i iniciant les operacions per prendre T\xc3\xa0rrega. La Host del Consell del Principat va acudir al seu encontre, i aquest va enviar el seu ex\xc3\xa8rcit derrotant als revoltats a Rubinat el juliol de 1462 i capturant els principals caps de l'oposici\xc3\xb3, que morien executats el 1463. _NEWLINE_El Consell del Principat, veient que una rep\xc3\xbablica sense suport extern era inviable va proposar nomenar comte de Barcelona al rei Enric IV de Castella, que a part dels seus drets al tron, podia comptar amb l'ajuda dels beamontesos navarresos enemics de Joan el Gran i de Gast\xc3\xb3 IV de Foix.\n_START_SECTION_\nEl setge\n_START_PARAGRAPH_\nJoan el Gran va posar setge a Tarragona el 17 d'octubre de 1462, i mentre l'arquebisbe Pero Xim\xc3\xa9nez de Urrea i de Bardaix\xc3\xad es va posar del costat dels realistes, el Consell Municipal es va aliar amb la Generalitat._NEWLINE_Despr\xc3\xa9s de diversos assalts rebutjats, i del frac\xc3\xa0s de l'estol de la Generalitat per soc\xc3\xb3rrer la ciutat, rebutjat per l'estol reial, els assetjats, mancats de recursos, van capitular.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nJoan el Gran va perdonar als rebels i es va dirigir a posar setge a Barcelona"